專登入黎渡船角食野，聽講呢間野幾出名就試下。間舖係一條好靜既街，周圍都冇乜人行，初時都唔敢入。入到去見到都有人食緊野，但係成間舖至多企到6-7個人。冇位坐，唯有企係度食。法飽係呢店既招牌貨，有大($28)同細($15) 之分。老闆話大既好長，我估自己食唔哂所以都係叫細。麵飽外皮極脆，個餡好豐富，有好多咸咸地既肉，仲有夾住d蘿蔔絲、蕃茄等等配料，味道唔錯!! 店內仲有售賣各種泰越式既食品，價錢都唔算貴。舖仔細細都有唔少客人，證明冇去錯!